Garvy Eyeglasses by GANT Eyewear at Gilt
Single Lens Width: 49 mm, Distance Between Lenses: 18 mm, Temple Length: 140 mm Elektriese energiestelsels -Electrical and Electronic Engineering | Stellenbosch University
Home › Elektriese energiestelsels	Elektriese energiestelsels
Navorsing oor elektriese energiestelsels fokus hoofsaaklik op die opwekking, transmissie, omsetting en beheer van elektriese energie, met inbegrip van hernubare energie. Ses permanente dosente vorm die Afdeling Elektriese Energiestelsels en is, tesame met ’n relatiewe groot aantal nagraadse studente, by hierdie navorsing betrokke. Fasiliteite behels onder meer drie groot, wêreldklas-laboratoriums vir navorsing oor hoogspanning-drywingselektronika en elektriese masjiene. Toetse kan in hierdie laboratoriums gedoen word teen krag- en spanningsvlakke van tot onderskeidelik 3 MW en 400 kV.
Die navorsing oor kragstelsels sluit werk aan breëband-modellering en parameterberaming van kragstelselkomponente deur toepassings van stelselidentifikasietegnieke in. Instrumentasie vir stelselidentifikasie-metings en die meting van breëband-golfvorme op hoogspanning-transmissiestelsels vorm deel van hierdie navorsing. ’n Voorbeeld van wat reeds gedoen is, is die onlangse toetsing van ’n groot hoeveelheid generatoreenhede vir modellering- en parameterdoeleindes in samewerking met die Elektrisiteitsvoorsieningskommissie (Eskom) van Suid-Afrika. Die manier waarop elektriese ladings gemodelleer word, is uiters belangrik vir die ontleding, werking en ontwerp van energiestelselnetwerke, veral in landelike gebiede. Ladingmodellering en ladingspanningsensitiwiteit vir energiestelselontleding kry dus heelwat aandag in navorsing oor kragstelsels.
Evaluering van die verrigting van kraglyn-isolators gemaak van verskillende materiale in besoedelde omgewings vorm ’n belangrike deel van die hoogspanning-navorsing. Siklo-alifatiese isolators van verskillende lengtes is byvoorbeeld by ’n toetsstasie aan die kus bekrag om hul besoedelingsverrigting te toets. ’n Besoedelingsmoniteringstoestel hiervoor is ontwikkel en gekalibreer.
Krag- elektroniese omsetters speel ’n belangrike rol in elektriese energie-omsetting en -beheer. Die krag- elektroniese navorsing fokus op die ontwikkeling en beheer van nuwe krag- elektroniese omsettingtegnologie en die toepassing daarvan. Dit sluit in navorsing oor veelvlak-omsetters, kostedoeltreffende WS-tot-WS-omsetters, enkel-tot-driefase-omsetters en matriksomsetters. Toepassings van hierdie omsetters is aktiewe filters, spanningregulasietoestelle, omsetting van hernubare energie en landelike elektrifikasie. ’n Voorbeeld is die 3 kV- aktiewe filter/regenerasie-toestel vir ’n traksiesubstasie wat onlangs ontwikkel is.
Navorsing oor elektriese masjiene en aandrywers fokus op die optimale ontwerp en kontrole van permanentemagneet-, reluktansie- en induksie-masjienaandrywings- en generatorstelsels. Optimale ontwerp van hierdie masjiene word verkry deur eindige-elementanalise en optimeringsalgoritmes. Nuwe permanentemagneet-generators is ontwerp en ontwikkel, byvoorbeeld vir direkteaandrywings- hernubare energietoepassings soos wind, hidro- en golfenergie. ’n Studie oor lineêre Stirling-enjingeneratorkragtoevoer is onlangs van stapel gestuur. ’n Ander fokuspunt van die navorsing is aandrywingstelsels vir elektriese vervoer, soos wielmotor-aandrywing vir elektriese voertuie. ’n Parallelle hibridiese elektriese voertuig is onlangs ontwikkel en getoets. Posisiesensorlose beheer asook optimale doeltreffendheidsbeheer vorm ook ’n integrale deel van die navorsing oor elektriese aandrywers.
Besoek die webtuistes hieronder vir verdere inligting oor die navorsingsfokusareas in die Afdeling Elektriese Energiestelsels. Nagraadse beurse is beskikbaar vir meesters- en doktorale studies.
Kontakpersoon: prof. MJ Kamper, of skakel +27 21 808 432
Elektriese masjiene en aandrywers
Besoek die elektriesemasjien-laboratorium se webtuiste vir meer inligting. Hoogspanningnavorsing
Besoek die hoogspanningnavorsingslaboratorium se webtuiste vir meer inligting.
Besoek die groep vir drywingselektronika se webtuiste vir meer inligting.
Kragstelsel en transformator-modellering
Skakel met prof Johan Vermeulen vir meer inligting oor hierdie navorsingsaktiwiteit.
Die Universiteit Stellenbosch se Elektriesemasjiene-laboratorium (EML) onderneem navorsing, ontwerp en ontwikkeling van sowel konvensionele as spesiale elektriese masjiene, toegepaste masjiene, toegepaste magnetika en drywingselektronika. Navorsers by die EML werk saam aan ’n verskeidenheid ontwerp- en ontwikkelingsprojekte, soos battery-aangedrewe dwarsstroommasjiene vir elektriese voertuie, hoëspoed-permanentemagneet-generators, skakelreluktansiemasjien-tegnologie, intelligente kragbestuur-traksiemotoraandrywing, die nuwe permanentemagneet-naafmotor, gevorderde bewegingbeheer en windgenerators met direkte aandrywing.
Die Departement Elektriese Ingenieurswese aan die Universiteit Stellenbosch is in 1944 gestig. Van die begin af was hoogspanning-ingenieurswese ’n belangrike element van die Departement. Die eertydse professore Alan Heydorn en Hanno Reuter het albei grondige hoogspanning-opleiding volgens die Duitse skool gehad. Voorgraadse lesings word in Afrikaans aangebied, maar nagraadse werk en navorsing word in Engels gedoen.
Groep vir drywingselektronika
Hierdie laboratorium doen hoofsaaklik navorsing vir bedryfs- en regeringsorganisasies. Eskom en Saneri tel onder ons kliënte.
Dr HJ (Johan) BEUKESExtraordinary Senior Lecturer
Dr N (Nathie) GULELecturer
Prof MJ (Maarten) KAMPERProfessor
Prof RM (Ralph) KENNELExtraordinary professor
Prof HdT (Toit) MOUTONProfessor
Mr FM (Fred) MWANIKIJUNIOR LECTURER
Dr AJ (Arnold) RIXSENIOR LECTURER
Dr JM (Johann) STRAUSSSenior Lecturer
Prof HJ (Johan) VERMEULENAssociate Professor
Prof R-J (Roger) WANGASSOCIATE PROFESSOR